Με ένα πρωτοφανές σε φρασεολόγιο δελτίο τύπου απάντησε ο δήμαρχος Στυλίδας, Απόστολος Γκλέτσος στην καταγγελία πως ξυλοκόπησε έναν πολίτη.

«Από το Κιλελέρ κατευθείαν στην Τατιάνα.... και εις ανώτερα. YΓ: Στα σούπερ μάρκετ σήμερα έχει προσφορά σερβιέτες», αναφέρει η ανακοίνωση που εξέδωσε σήμερα ο Δήμος με την υπογραφή του Απόστολου Γκλέτσου.

Σύμφωνα με την αρχική καταγγελία, ο δήμαρχος Στυλίδας επιτέθηκε στον αντιπρόεδρο του αγροτικού συλλόγου, Κώστα Ζαρκαδούλα τον οποίο γρονθοκόπησε.

Το φερόμενο ως θύμα εμφανίστηκε στην τηλεοπτική εκπομπή της Τατιάνας Στεφανίου, όπου έδωσε την δική του εκδοχή για το συμβάν και αυτό προκάλεσε την αντίδραση του Δημάρχου.

Σήμερα ο Απόστολος Γκλέτσος, σε Δελτίο Τύπου που εξέδωσε απάντησε με τον τρόπο που είδατε.